EkBass/fiwiki-20250220-pages-articles huggingface dataset:
Kolumbiaaninen vaihto

Kolumbiaaninen vaihto tarkoittaa uudella ajalla tapahtunutta kasvi- ja eläinlajien mannertenvälistä siirtymistä Uuden ja Vanhan maailman välillä sekä siihen liittyneitä massiivisia ekologian, maatalouden ja kulttuurin muutoksia – erityisesti viljelykasvien, karjan, ihmisten (orjat mukaan lukien) ja tartuntatautien siirtymisestä seuranneita muutoksia. Nämä muutokset johtivat ekologiseen ja kulttuurivallankumoukseen niin Amerikassa kuin Euroopassa. Uusi yhteyksien aika alkoi vuonna 1492 Kristoffer Kolumbuksen ensimmäisestä purjehduksesta Amerikkaan, mistä juontuu nimitys ”kolumbiaaninen”. == Esimerkkejä == Kasvien ja eläinten mannertenvälinen siirtyminen muutti niin eurooppalaisten, amerikkalaisten, afrikkalaisten kuin aasialaistenkin elämäntapoja. Aikaisemmin tuntemattomista elintarvikkeista tuli nopeasti perusruokaa ja uusilla alueilla alettiin harjoittaa maataloutta. Esimerkiksi ennen vuotta 1492 perunaa ei tunnettu Etelä-Amerikan ulkopuolella, mutta 1840-luvulla Irlantia kohtasi vakava nälänhäta perunasatoon iskeneen perunaruton vuoksi. Eurooppalaisten ensimmäinen Uuteen maailmaan tuoma eläin, hevonen, muutti Suurten tasankojen intiaaniheimojen elämää pysyvästi ja mahdollisti elintavan muutoksen biisoninmetsästykseen perustuvaan nomadismiin. Tomaattikastikkeesta, joka tehdään amerikkalaisperäisestä kasvista, tuli Italian symboli ja afrikkalaisperäisestä kahvista ja aasialaisperäisestä sokeriruo’osta tuli Latinalaisen Amerikan plantaasien pääasiallisia viljelykasveja. Ennen kolumbiaanista vaihtoa Floridassa ei ollut appelsiineja, Ecuadorissa banaaneja, paprikaa Unkarissa, kesäkurpitsaa Italiassa, ananasta Havaijilla, maniokkia ja bataattia Afrikassa, nautoja Texasissa, chiliä Thaimaassa, tupakkaa Ranskassa eikä suklaata Sveitsissä. Eurooppalaiset toivat Amerikkaan voikukankin. Ennen pysyvien yhteyksien syntymistä kahden pallonpuoliskon välille kotieläinten ja tartuntatautien lukumäärä oli suurempi Vanhassa maailmassa kuin Uudessa. Vanhan maailman tautien ja erityisesti isorokon siirtyminen koitui tuhoisaksi Amerikan intiaaneille. Luokka:Kolonialismi Luokka:Amerikan historia Luokka:Atlantin historia Luokka:Vieraslajit Luokka:Eliömaantiede Luokka:Taloushistoria
Jacob af Forselles

Jacob af Forselles (alk. Forsell, 17. elokuuta 1696 Vehkalahti – 27. elokuuta 1768) oli suomalainen kauppias ja teollisuusyrittäjä. Hänestä tuli tiettävästi ensimmäinen suomalainen kauppaneuvos, joka teki koko työuransa Suomessa. Hänet myös aateloitiin vuonna 1767 ja hän on af Forselles -aatelissuvun kantaisä. Venäläismiehityksen aikana Forsell oli mukana venäläisten vastaisissa sissijoukoissa, mikä toi hänelle lempinimen Sissi-Jaakko. Myöhemmin af Forselles vaikutti erityisesti Haminassa ja Loviisassa, joissa hän toimi kauppiaana, laivanvarustajana sekä eri teollisuusyritysten omistajana. Hän omisti Strömforsin ruukin yhdessä ruukinpatruuna Anders Nohrströmin kanssa. Strömforsin ruukki on nimetty af Forsellesin ja Nohrströmin sukunimien mukaan. He laajensivat ruukkia rakentamalla manufaktuuripajan, sahan ja myllyn. Loviisan pormestarina hän toimi vuosina 1747–1765. Hän oli myös porvarissäädyn edustajana valtiopäivillä 1746–1747, 1751–1752 ja 1755–1756. Hänen omistuksessaan olleita kartanoita olivat Petjärven kartano Ruotsinpyhtäällä, Mariebergin kartano Liljendalissa ja Peippolan kartano Elimäellä. Af Forsellesin puoliso oli Johanna Ulrika Schultz. Parille syntyi vuosina 1753–1757 neljä lasta, joista tunnetuin lienee vuorineuvos Henrik Johan af Forselles (1754–1790). Toinen poika Jakob af Forselles oli sotilas, joka sai sotaneuvoksen arvon.Yrjö Kotivuori, Ylioppilasmatrikkeli 1640–1852: Jakob af Forselles. Verkkojulkaisu 2005. Viitattu 27.12.2020 Kolmas poika Samuel af Forselles toimi Göteborgin ja Bohusin läänin maaherrana 1796 ja Oulun läänin maaherrana 1800–1802.Yrjö Kotivuori, Ylioppilasmatrikkeli 1640–1852: Samuel af Forselles. Verkkojulkaisu 2005. Luettu 3.8.2023. ==Lähteet== * === Viitteet === ==Kirjallisuutta== *Kjellin, G. & Enckell, J. 2011. Sissi-Jaakko: en klassresa i svenskt 1700-tal. Helsingfors: Schildt. ISBN 978-951-50-2150-2 Luokka:Kauppaneuvokset Luokka:Suomalaiset elinkeinoelämän vaikuttajat Luokka:Suomalaiset kauppiaat Luokka:Suomalaiset laivanvarustajat Luokka:Ruotsin säätyvaltiopäivien valtiopäivämiehet Luokka:Loviisan pormestarit ja kaupunginjohtajat Luokka:Suomalaiset aateliset Luokka:Vuonna 1696 syntyneet Luokka:Vuonna 1768 kuolleet
Michael Peterson

Nimi Michael Peterson voi viitata: ; Ihmiset * Michael Peterson (s. 1943), yhdysvaltalainen kirjailija, joka tuomittiin vaimonsa murhasta * Michael Peterson (s. 1952), australialainen surfaaja * Michael Peterson (s. 1959), yhdysvaltalainen country-laulaja-lauluntekijä * Michael Peterson (s. 1982), amerikkalaisen jalkapallonpelaaja * Michael Peterson, Kansasin edustajainhuoneen jäsen * Charles Bronson (syntyjään Michael Gordon Peterson, s. 1952), brittiläinen vanki, jota kutsutaan Britannian vaarallisimmaksi * Mike Peterson (s. 1976), amerikkalaisen jalkapallonpelaaja * Michael Petersen (s. 1965), australialainen jalkapalloilija * Mike Peterson, Kansasin senaatin jäsen ; Muuta * Michael Peterson, laulajan debyyttialbumi
Marcelo Estigarribia

Marcelo Alejandro Estigarribia Balmori (s. 21. syyskuuta 1987) on paraguaylainen jalkapalloilija, pelipaikaltaan vasen laitahyökkääjä. Hän on pelannut seuratasolla kotimaanosansa lisäksi ranskalaisseura Le Mansissa sekä lainasopimuksilla Deportivo Maldonadosta Italiassa Juventuksen, Sampdorian, Chievo Veronan ja Atalantan joukkueissa. == Ura == Estigarribia aloitti uransa Club Unión Pacífico -nuorisoseurassa, ennen kuin siirtyi Sport Colombiaan, jossa hän teki ammattilaisdebyyttinsä 17-vuotiaana. Sen jälkeen hän siirtyi Cerro Porteñon riveihin, josta hän siirtyi vuonna 2008 Le Mansiin ja sieltä Newell's Old Boysiin lainalle. Elokuussa 2011 Estigarribia siirtyi Deportivo Maldonadosta lainalle Juventukseen. Paraguayn maajoukkueessa Estigarribia on pelannut 32 ottelua ja tehnyt niissä yhden maalin vuosina 2008–2012. == Lähteet == == Aiheesta muualla == *Marcelo Estigarribia Juventuksen sivuilla *Marcelo Estigarribia national-football-teams.com -sivustolla Luokka:Paraguaylaiset jalkapalloilijat Luokka:Vuonna 1987 syntyneet Luokka:Elävät henkilöt
Eurooppalaisten Amerikan kolonisaatio

thumb|300px|Eri Euroopan maiden alueet Amerikassa vuonna 1750. Eurooppalaisten Amerikan kolonisaation katsotaan yleisesti alkaneen vuodesta 1492. Kristoffer Kolumbus vei espanjalaisten laivaston Amerikan rannikolle ensimmäisen kerran 1492. Tätä seurasi eurooppalaisten tutkimusmatkailu, valloitukset ja kolonisaatio. Väestöä on muuttanut Amerikkaan uskonnollisista ja taloudellisista syistä sekä pakolla. Ensimmäisiä valloittajamaita olivat Espanja ja Portugali, jotka Tordesillasin sopimuksessa 1494 jakoivat Euroopan ulkopuolisen maailman keskenään. Sopimukseen kirjattiin myös kohta Etelä- Amerikan jakamisesta. Luokka:Amerikan historia Luokka:Atlantin historia Luokka:Kolonialismi Luokka:Seulonnan keskeiset artikkelit
Arthur Gardner (tuottaja)

Arthur Gardner (7. kesäkuuta 1910 Marinette, Wisconsin – 19. joulukuuta 2014 Beverly Hills, Kalifornia) oli yhdysvaltalainen elokuvatuottaja ja näyttelijä. Hän syntyi Wisconsinin Marinettessa nimellä Arthur Goldberg. Varhaisella urallaan hän esimerkiksi esiintyi opiskelijana elokuvassa Länsirintamalta ei mitään uutta (1930). Gardner palveli toisen maailmansodan aikana ensimmäisessä elokuvayksikössä (First Motion Picture Unit). Siellä hän tapasi Jules V. Levyn ja Arnold Lavenin, joiden kanssa hän perusti vuonna 1951 tuotantoyhtiö Levy- Gardner-Lavenin. Gardner työskenteli tuottajana esimerkiksi televisiosarjoissa The Rifleman ja The Big Valley sekä elokuvissa McQ – asekettu (1974) ja Brannigan – terästä nyrkeissä (1975). Gardner kuoli Beverly Hillsissä, Kaliforniassa 104-vuotiaana 19. joulukuuta 2014. == Lähteet == == Aiheesta muualla == * Luokka:Yhdysvaltalaiset elokuvatuottajat Luokka:Yhdysvaltalaiset näyttelijät Luokka:Yli satavuotiaiksi eläneet yhdysvaltalaiset Luokka:Vuonna 1910 syntyneet Luokka:Vuonna 2014 kuolleet
Arthur Gardner

Arthur Gardner on: * Arthur Gardner, yhdysvaltalainen diplomaatti * Arthur Gardner, englantilainen jalkapalloilija * Arthur Gardner, yhdysvaltalainen tuottaja
Vegard Haukø Sklett

Vegard Haukø Sklett (s. 10. helmikuuta 1986) on norjalainen uransa lopettanut mäkihyppääjä. Hän edusti kansallisella tasolla Grong IL-seuraa. Maailmancupissa Sklett kilpaili ensimmäisen kerran 31. tammikuuta 2009 Sapporossa, jossa hän sijoittui 24:nneksi. Hänen uransa paras maailmancupin sijoitus on neljäs sija Sapporon kilpailusta 28. tammikuuta 2012. Joulukuussa 2011 Sklett hyppäsi Norjan voittamassa Harrachovin joukkuekilpailussa. Sklettillä on hallussaan epävirallinen mäkiennätys Trondheimin Granåsenin mäestä. Hän hyppäsi siellä 3. tammikuuta 2009 145 metriä. == Lähteet == Luokka:Vuonna 1986 syntyneet Luokka:Elävät henkilöt Luokka:Norjalaiset mäkihyppääjät
Gerardus Philippus Helders

Gerardus Philippus Helders (9. maaliskuuta 1905 – 6. tammikuuta 2013) oli alankomaalainen poliitikko. Hänen puolueensa oli Christelijk-Historische Unie, joka sittemmin on yhdistetty Kristillisdemokraattiseen puolueeseen. Helders toimi siirtomaa-asiainministerinä Dreesin IV ja Beelin II hallituksessa. Helders syntyi Rotterdamssa, ja hänen isänsä oli viinikauppias. Helders opiskeli siviilioikeutta Leidenin yliopistossa vuosina 1925–1929. Hän meni naimisiin vuonna 1930 ja sai yhden pojan sekä neljä tytärtä. Poliittisen uransa hän aloitti Alankomaiden Itä-Intiassa, jossa hän toimi kaupunginvaltuutettuna Bandungissa ja Bataviassa. Helders oli internoituna vuosina 1942–1945, jolloin Japani miehitti aluetta. Vuosina 1959–1975 Helders kuului Alankomaiden valtioneuvostoon. Hänestä tehtiin Alankomaiden Leijonan ritarikunnan ritari (1959) ja Orania-Nassaun ritarikunnan komentaja (1969). Helders asui Wassenaarissa, jonka pormestari tapasi hänet hänen 105- ja 106-vuotispäivinään. Pormestari oli yllättynyt Heldersin hyvästä terveydentilasta ja hyvästä nykyasioiden tiedostamisesta. Vuonna 2011 Helders oli yksi kolmesta vanhimmasta Alankomaissa eläneestä miehestä. Hänellä oli kaksitoista lapsenlasta ja useita lapsenlapsenlapsia. Helders kuoli 107-vuotiaana kotonaan Wassenaarissa. == Lähteet == Luokka:Alankomaiden ministerit Luokka:Yli satavuotiaiksi eläneet alankomaalaiset Luokka:Vuonna 1905 syntyneet Luokka:Vuonna 2013 kuolleet
Bakir Izetbegović

Bakir Izetbegović (s. 28. heinäkuuta 1956 Sarajevo, Jugoslavia) on bosniahertsegovinalainen poliitikko. Hän on edesmenneen presidentin Alija Izetbegovićin poika. Luokka:Bosniahertsegovinalaiset poliitikot Luokka:Bosnia ja Hertsegovinan presidenttineuvosto Luokka:Vuonna 1956 syntyneet Luokka:Elävät henkilöt
John Levy

John Levy (11. huhtikuuta 1912 New Orleans, Louisiana – 20. tammikuuta 2012) oli yhdysvaltalainen jazzia soittanut kontrabasisti ja liikemies. Levy muutti vuonna 1944 Chicagosta New Yorkiin, jossa hän soitti muiden muassa Ben Websterin, Erroll Garnerin, Milt Jacksonin ja Billie Holidayn kanssa. Vuonna 1949 hänestä tuli George Shearingin alkuperäisen kvintetin basisti, ja hän toimi lisäksi Shearingin konserttimanagerina. Vuonna 1951 Levy perusti John Levy Enterprisesin, Inc., ja hänestä tuli ensimmäinen afroamerikkalainen henkilökohtainen manageri pop- ja jazzmusiikin alalla. Levyn asiakkaisiin kuuluivat Shearingin lisäksi Nancy Wilson, Cannonball Adderley, Joe Williams, Shirley Horn ja Ramsey Lewis. Vuonna 1997 Levy otettiin International Jazz Hall of Fameen, ja vuonna 2006 National Endowment for the Arts myönsi hänelle NEA Jazz Master -arvonimen. == Lähteet == Luokka:Yhdysvaltalaiset jazzmuusikot Luokka:Yhdysvaltalaiset kontrabasistit Luokka:Vuonna 1912 syntyneet Luokka:Vuonna 2012 kuolleet
Robert Simpson (meteorologi)

Robert Homer Simpson (19. marraskuuta 1912 Corpus Christi, Texas – 19. joulukuuta 2014 Washington) oli yhdysvaltalainen meteorologi ja hurrikaanien asiantuntija. Hän oli National Hurricane Research Projectin ensimmäinen johtaja vuosina 1955–1959 ja myöhemmin Kansallisen hurrikaanikeskuksen johtaja 1967–1974. Hän kehitti Saffirin–Simpsonin hurrikaaniasteikon yhdessä Herbert Saffirin kanssa. Hän oli lisäksi mukana perustamassa tulevaa National Severe Storms Laboratorya. Simpson syntyi Corpus Christissä, Texasissa, ja selviytyi kuusivuotiaana tuhoisan hurrikaanin rantautumisesta. Hän opiskeli Southwestern Universityssä, Atlantan Emory-yliopistossa ja Chicagon yliopistossa. Hän oli The Explorers Clubin jäsen. Hän oli myös American Meteorological Societyn kunniajäsen ja sai sen Cleveland Abbe -palkinnon; lisäksi hän sai tunnustuksia Yhdysvaltain kauppaministeriöltä ja Ranskasta. Simpson oli naimisissa meteorologi Joanne Simpsonin kanssa vuodesta 1965 tämän kuolemaan vuonna 2010. ==Lähteet== Luokka:Yhdysvaltalaiset meteorologit Luokka:Yli satavuotiaiksi eläneet yhdysvaltalaiset Luokka:Vuonna 1912 syntyneet Luokka:Vuonna 2014 kuolleet
Robert Simpson

Robert Simpson voi tarkoittaa ainakin seuraavia henkilöitä: * Robert Simpson (1892–1974), yhdysvaltalainen aitajuoksija * Robert L. Simpson (1910–1977), yhdysvaltalainen elokuvaleikkaaja * Robert Simpson (1912–2014), yhdysvaltalainen meteorologi * Robert L. Simpson (1915–2003), yhdysvaltalainen mormonivaikuttaja * Robert Simpson (1921–1997), brittiläinen säveltäjä * Robert Laurence Albert Simpson, Ronny Jordan (1962–2014), brittiläinen kitaristi.
Norman Felton

Norman Felton (29. huhtikuuta 1913 Lontoo – 25. kesäkuuta 2012) oli brittiläissyntyinen televisiotuottaja. Hän muutti perheineen Yhdysvaltoihin vuonna 1929 ja asettui Ohion Clevelandiin. Felton työskenteli muun muassa ohjelmissa The Man from U.N.C.L.E. ja Tohtori Kildare NBC:llä. Hän toimi myös esimerkiksi lääketieteellisen draaman Yhdestoista hetki toimeenpanevana tuottajana. Felton sai vuonna 1965 Golden Globen sarjasta The Man from U.N.C.L.E., ja vuonna 1966 hän sai siitä lisäksi Emmy-ehdokkuuden. Vuonna 1975 hän tuotti televisioelokuvan Babe, joka toi hänelle uuden Emmy-ehdokkuuden. Vuonna 1979 hän tuotti televisioelokuvan Nimesi olkoon Jonah. Vuonna 1997 hän sai Producers Guild of American elinikäisen kunniajäsenyyden. == Lähteet == == Aiheesta muualla == * Luokka:Yhdysvaltalaiset televisiotuottajat Luokka:Vuonna 1913 syntyneet Luokka:Vuonna 2012 kuolleet
Marjukka Kaakkola

Marjukka Kaakkola (s. 1961) on Muutos 2011 -puolueen aiempi puheenjohtaja (2012–2013). Kaakkolan puheenjohtajuuskaudella Muutos 2011 sai ensimmäisen ja ainoan kansanedustajansa James Hirvisaaren liityttyä Muutos 2011:een 8. lokakuuta 2013. Kaakkola asui Lohjalla vuonna 2015. Hän oli ehdokkaana vuoden 2011 eduskuntavaaleissa Uudenmaan vaalipiirissä saaden 248 ääntä, mutta ei tullut valituksi. Hän oli ehdolla Uudeltamaalta myös vuoden 2015 eduskuntavaaleissa, mutta sai 234 ääntä eikä tullut valituksi. ==Lähteet== Luokka:Suomen puolueiden puheenjohtajat Luokka:Vuonna 1961 syntyneet Luokka:Elävät henkilöt Luokka:Muutos 2011:n puheenjohtajat
Pray

Pray voi viitata: == Paikat == ;Italia * Pray, kunta (=comune) Biellan maakunnassa ;Yhdysvallat * Pray, kunnallishallinnoton alue Wisconsinin osavaltiossa == Ihmiset == * György Pray (1723–1801), unkarilainen jesuiitta, kirjastonhoitaja ja historioitsija ** Pray Codex, kokoelma keskiaikaisia käsikirjoituksia == Musiikki == * Pray, vuonna 2008 julkaistu metallialbumi yhtyeeltä Crematory * Pray, vuonna 1998 julkaistu kristillinen pop- ja rock- albumi Rebecca St. Jamesilta * Pray, vuonna 1997 julkaistu gospel-albumi Andrae Crouchilta * Pray, yhtyeen Grave Digger EP-levy * "Pray", MC Hammerin kappale * "Pray", Take Thatin kappale * "Pray", Tina Cousinsin kappale * "Pray", Tomoko Kawasen kappale * "Pray", kappale Jay-Z:n albumilta American Gangster * "Pray", kappale Vanilla Ninjan albumilta Love is War * "Pray", kappale DJ Bobolta * "Pray", Justin Bieberin kappale albumilta My Worlds Acoustic
My World

My World voi viitata seuraaviin: == Albumit == *My World, Bryn Christopherin albumi *My World, Cyndi Thomsonin albumi *My World, Ron Artestin albumi *My World, Dylandin & Lennyn albumi *My World (EP), vuonna 2009 julkaistu EP-levy Justin Bieberiltä *My World (video), sisältää Avril Lavignen live-esiintymisiä *My World, yhtyeeltä Trout Fishing in America == Kappaleet == *"My World", Another Bad Creationin kappale *"My World", Bee Geesin kappale *"My World", Emigraten kappale *"My World", Sick Puppiesin kappale *"My World", kappale Guns N' Rosesin albumilta Use Your Illusion II *"My World", kappale Metallican albumilta St. Anger *"My World", kappale Secret Affairilta *"My World", kappale SR-71:n albumilta Tomorrow *"My World", kappale Sublime with Romen debyyttialbumilta Yours Truly *"My World", kappale Tech N9nen albumilta Everready (The Religion) *"My World", kappale Avril Lavignen albumilta Let Go *"My World", kappale 3 Doors Downin albumilta Seventeen Days *"My World", kappale Transmissionsilta
Yours Truly

Yours truly voi viitata: * Yours Truly, Air Supplyn albumi * Yours Truly, Ariana Granden albumi * Yours Truly, Sick of It All:n albumi * Yours Truly, Sublime with Romen albumi * "Yours Truly", kappale yhtyeeltä Blindspot * Yours Truly Theatre, Bangalore, teatteriryhmä Intiassa
Love Me

Love Me voi viitata: *"Love Me", vuonna 1954 julkaistu kappale Leiberiltä ja Stollerilta, Elvis Presley teki suosituksi *"Love Me", Bee Geesin kappale, Yvonne Elliman teki suosituksi vuonna 1976 *"Love Me", viides ja viimeinen single Tracie Spencerin toiselta studioalbumilta Make the Difference *"Love, Me", vuonna 1991 julkaistu single Collin Rayeilta *"Love Me", Eminemin kappale *"Love Me", kappale Bow Wow Wowin albumilta When the Going Gets Tough, The Tough Get Going *"Love Me", Justin Bieberin kappale albumilta My World *"Love Me", vuonna 2010 julkaistu kappale saksalaisen laulajan Lena Meyer-Landrutin albumilta My Cassette Player *Love Me, vuonna 2008 julkaistu albumi Lee Jung- hyunilta *Love Me, vuonna 2007 julkaistu debyyttialbumi Danson Tangilta *"Love Me", vuonna 1998 julkaistu kappale yhtyeeltä 112
Never Let You Go

Never Let You Go voi viitata: * Never Let You Go, vuoden 1983 albumi Rita Coolidgelta * "Never Let You Go", Dima Bilanin esittämä kappale Eurovision laulukilpailussa 2006 * "Never Let You Go", Evermoren kappale * "Never Let You Go", Mandon esittämä kappale Eurovision laulukilpailussa 2003 * "Never Let You Go", New Kids on the Blockin single vuodelta 1994 * "Never Let You Go", Third Eye Blindin kappale * "Never Let You Go", Sweet Sensationin single vuodelta 1988 * "Never Let You Go", Justin Bieberin kappale albumilta My World 2.0 == Katso myös== * "Never Ever Let You Go", Rollon & Kingin esittämä kappale Eurovision laulukilpailussa 2001
Sangihenpöllönen

Sangihenpöllönen (Otus collari) on pöllöihin kuuluva lintu. Sitä tavataan Indonesiassa Sangihen saarella, jolla se on kotoperäinen.Avibase, viitattu 1.1.2012 Sen paikallinen nimi on burung hantu.Orientalbirdclub.org, viitattu 1.1.2012 Se painaa 76 grammaa.Birdlife.org 1.1.2012 Sen elinpiiriä ovat subtrooppiset ja trooppiset alavat metsät, pensastot, viljelmät ja puutarhat. == Lähteet == Luokka:Pöllöset
The Code (elokuva)

The Code (tunnetaan myös nimellä Thick as Thieves) on vuonna 2009 julkaistu rikoselokuva. Elokuvan pääosia esittävät Morgan Freeman, Antonio Banderas, Radha Mitchell, Robert Forster, Rade Šerbedžija, Marcel Iureş ja Tom Hardy. Elokuvan on ohjannut Mimi Leder. Elokuva julkaistiin suoraan videolle. == Lähteet == Luokka:Yhdysvaltalaiset rikoselokuvat Luokka:Vuoden 2009 yhdysvaltalaiset elokuvat Luokka:Mimi Lederin ohjaamat elokuvat
Pattisonin telakka

Pattisonin telakka oli Italiassa Napolissa toiminut laivanrakennustelakka. Sen perusti 1864 Newcastlesta kotoisin ollut John Pattison (Giovanni Pattison).Storiaindustria, blogspot.com, viitattu 1.1.2012 Vuonna 1931 telakka yhdistyi Bacini e Scali Partenopein kanssa, jolloin muodostui Ansaldon hallinnoima Bacini e Scali Napolitane. Tämä sulautui 1939 Regio Cantiere di Castellammare di Stabiaan, josta alkoi Napoliin telakkateollisuuden keskittyminen Navalmeccanicaksi.Brescia Maurizio s. 30-31 ==Lähteet== * === Viitteet === * Luokka:Napolin rakennukset ja rakennelmat
Pattison

Pattison viittaa muun muassa seuraaviin: *Pattisonin telakka, italialainen laivanrakennustelakka ==Sukunimi== *Ben Pattison (s. 2001), brittiläinen keskimatkojen juoksija *Jim Pattison (s. 1928), kanadalainen liikemies *John M. Pattison (1847–1906), yhdysvaltalainen demokraattipoliitikko *Matty Pattison (s. 1986), eteläafrikkalainen jalkapalloilija. Luokka:Sukunimet
Cristian Tello

Cristian Tello Herrera (s. 11. elokuuta 1991 Sabadell, Barcelonan maakunta, Espanja) on espanjalainen jalkapalloilija, joka pelaa Barcelonassa pelipaikaltaan hyökkääjänä. ==Jalkapalloura== Cristian Tello aloitti jalkapalloilun 11-vuotiaana CF Can Rullissa ja siirtyi jonkin ajan päästä FC Barcelonaan. Tämän jälkeen hän siirtyi vuodeksi lainaksi Dammiin. Vuonna 2008 hänen siirtosopimuksensa umpeutui ja RCD Espanyol otti hänet joukkueeseen. Vuonna 2010 Tello siirtyi takaisin Barcelonaan ja pelasi kauden 2010 Barcelona B:ssä. 9. marraskuuta 2011 Tello teki debyyttinsä Barcelonan ykkösmiehistössä Copa del Reyn ottelussa CE L'Hospitaletia vastaan. Ensimmäisen esiintymisensä Primera Divisiónissa Tello teki 28. tammikuuta 2012 ottelussa Villarrealia vastaan tullen kentälle Adrianon paikalle 75. minuutilla. Vuonna 2014 kesän siirtoikkunassa Tello siirtyi Barcelonasta Portoon kahden kauden lainasopimuksella. ==Yksityiselämä== Tellon ensimmäinen lapsi, tytär Carlota, syntyi 27. maaliskuuta 2014.http://www.fcbarcelona.com/football/first- team/detail/article/carlota-cristian-tello-s-first-child-born == Lähteet == * * * === Viitteet === Luokka:Espanjalaiset jalkapalloilijat Luokka:Katalonialaiset jalkapalloilijat Luokka:Vuonna 1991 syntyneet Luokka:Elävät henkilöt
Dezső Garas

Dezső Garas (myös Dezső Grósz; 9. joulukuuta 1934 – 30. joulukuuta 2011) oli unkarilainen näyttelijä, joka työskenteli elokuvissa 1950-luvulta lähtien. Hän esiintyi muun muassa Gyula Maárin komediassa Hoppá, joka näytettiin Berliinin elokuvajuhlilla 1993. Hän kuoli 77-vuotiaana Budapestissa pitkään sairastettuaan. == Elokuvia == * Liliomfi (1954) * Kaksi puoliaikaa helvetissä (1961) * Jakob valehtelija (1975) * Outo rooli (1976) * Apám néhány boldog éve (1977) * Mielőtt befejezi röptét a denevér (1989) * Keď hviezdy boli červené (1991) * Hoppá (1993) * Perlasca – rohkeuden valinta (2002) == Aiheesta muualla == * Luokka:Unkarilaiset näyttelijät Luokka:Vuonna 1934 syntyneet Luokka:Vuonna 2011 kuolleet
Reaktiivinen hypoglykemia

Reaktiivinen hypoglykemia on lääketieteellinen termi, jolla tarkoitetaan tilaa, jossa verensokeripitoisuus laskee 3-5 tuntia ja menee ateriointia edeltävän tason alapuolelle henkilöillä, jotka eivät sairasta diabetestä. Syynä pidetään liian hidasta ja myöhäistä insuliinin erittymistä ruokailun aikana. Ruokailun jälkeen insuliinin tuotanto jatkuu, vaikka sokeripitoisuus on jo laskenut. Kyseessä verensokeritasapainotilan takaisinkytkennässä tapahtuva viive. ==Katso myös== *Hypoglykemia ==Lähteet== * ==Aiheesta muualla== *Terveyskirjasto.fi Luokka:Oireet Luokka:Diabetes
Ida Pollock

Ida Pollock (o.s. Crowe; 12. huhtikuuta 1908 Lewisham, Lontoo – 3. joulukuuta 2013 Cornwall) oli brittiläinen kirjailija, joka julkaisi lukuisia novelleja ja yli sata rakkausromaania. Hän käytti oikean nimensä lisäksi useita pseudonyymejä: Susan Berrie, Pamela Kent, Averil Ives, Anita Charles, Barbara Rowan, Jane Beaufort, Rose Burghley, Mary Whistler ja Marguerite Bell. Hän toimi myös öljymaalarina, ja hän oli edustettuna kansallisessa näyttelyssä vuonna 2004. Pollock aloitti kirjoitustensa julkaisun jo 1920-luvulla. Hän selvisi toukokuussa 1942 pommin osumisesta hänen äitinsä kotiin Hastingsissa. Pollock selvisi vammoitta, mutta hänen äitinsä joutui tilapäiseen sairaalahoitoon. Hän meni vuonna 1943 naimisiin everstiluutnantti Hugh Alexander Pollockin (1888–1971) kanssa. Mies työskenteli elämänsä aikana myös kustantamossa ja teki yhteistyötä Churchillin kanssa. Hän oli aiemmin ollut naimisissa Enid Blytonin kanssa. Myös Pollockin tytär Rosemary Pollock on rakkauskirjailija. Pollock julkaisi omaelämäkertateoksen Starlight marraskuussa 2009. Hän oli Romantic Novelists’ Associationin perustajajäsen ja oli mukana valmistamassa järjestön 50-vuotisjuhlia vuonna 2010. ==Lähteet== Luokka:Brittiläiset kirjailijat Luokka:Englantilaiset taidemaalarit Luokka:Vuonna 1908 syntyneet Luokka:Vuonna 2013 kuolleet Luokka:Yli satavuotiaiksi eläneet brittiläiset
Parlamentin hajottaminen

Parlamentin hajottaminen tarkoittaa, että parlamentin työskentely keskeytetään kesken vaalikauden ja järjestetään ennenaikaiset parlamenttivaalit. Useimmissa maissa parlamentin hajottaminen on vähintäänkin muodollisesti valtionpäämiehen yksinoikeus, joskin monissa maissa todellisen päätöksen tekee esimerkiksi pääministeri. == Eduskunnan hajottaminen Suomessa == Suomessa eduskunnan hajottaminen on perinteisesti ollut tasavallan presidentin (alkuaan Venäjän keisarin ja suuriruhtinaan) yksinoikeus, mutta vuonna 2000 voimaanastuneen uuden perustuslain 26 §:n mukaan presidentti voi hajottaa eduskunnan vain pääministerin perustellusta aloitteesta ja eduskuntaryhmiä kuultuaan sekä eduskunnan ollessa koolla. Hajotusajankohta Hajotuksen määrääjä Syy hajotukseen 6\. huhtikuuta 1908 keisari Nikolai II epäluottamuslause eduskunnan senaatille antama Venäjän duuman tehtyä Suomen valtiollisia oloja koskevan välikysymyksen 22\. helmikuuta 1909 keisari Nikolai II uuden esittelyjärjestyksen arvostelu puhemies P. E. Svinhufvudin huomautus laittomista toimenpiteistä valtiopäivien avajaispuheessa 18\. marraskuuta 1909 keisari Nikolai II asevelvollisuuskorvaukset eduskunta oli torjunut Venäjän vaatimuksista huolimatta 8\. lokakuuta 1910 keisari Nikolai II asevelvollisuuskorvaukset ja yhdenvertaisuuslaki puhemies P. E. Svinhufvudin kieltäytyminen esittelemästä eduskunnalle Venäjän lakiin perustuvina esityksinä 1913 keisari Nikolai II 2\. elokuuta 1917 Aleksandr Kerenski (Venäjän väliaikainen hallituksen pääministeri) valtalaki eduskunta oli hyväksynyt valtalain, joka ei toteutunut 23\. joulukuuta 1918 (valtionhoitaja) vajaalukuisuus sosiaalidemokraattisten kansanedustajien valtaenemmistön esteet osallistua eduskuntatyöhön sisällissodan jälkeen (tynkäeduskunta) 18\. tammikuuta 1924 (presidentti) vajaalukuisuus SSTP:n kansanedustajien vangitsemiset (suuri kommunistijuttu 1923) 19\. huhtikuuta 1929 lakiesitys valtion virkamiesten palkkojen korotuksesta eduskunta oli hylännyt 15\. heinäkuuta 1930 kommunistilait eduskunta oli jättänyt lepäämään 8\. joulukuuta 1953 ristiriidat puolueiden välillä (hallituskriisi) 14\. marraskuuta 1961 puolueettomuusaseman uhanalaisuus kiristynyt kansainvälinen tilanne (noottikriisi) 29\. lokakuuta 1971 kiista maataloustulosta elintarvikkeiden hintasäännöstelyn laajuus 4\. kesäkuuta 1975 kehitysaluelakia koskenut esitys SDP:n ja Keskustan erimielisyys ns. maapaketista. == Lähteet == Luokka:Parlamentit Luokka:Vaalit
Alice Herz-Sommer

Alice Herz-Sommer (myös Alice Sommer-Herz tai Alice Sommer; 26. marraskuuta 1903 Praha, Itävalta-Unkari – 23. helmikuuta 2014 Lontoo, Britannia) oli tšekkiläinen pianisti, musiikinopettaja ja Theresienstadtin keskitysleiriltä pelastunut. Hän oli viimeisinä elinvuosinaan vanhin tunnettu selviytyjä holokaustista. Yli satavuotiaana hän kirjoitti holokaustikokemuksistaan kirjan Ein Garten Eden inmitten der Hölle, joka nousi myyntimenestykseksi. Herz- Sommer syntyi Prahassa, Itävalta-Unkarissa, Marianan kaksossiskona. Hän meni naimisiin muusikko Leopold Sommerin kanssa vuonna 1931 ja sai Raphael-pojan (1937–2001). Useimmat hänen sukulaisensa ja ystävänsä (muun muassa Max Brod ja Felix Weltsch) pakenivat Tšekkoslovakian miehityksen jälkeen Palestiinaan, mutta hän itse pysyi Prahassa. Vuonna 1942 hänen sairas äitinsä Sophie surmattiin. Vuotta myöhemmin hän joutui miehensä ja poikansa kanssa Theresienstadtiin, jossa Herz-Sommer soitti konserteissa. Hänen miehensä lähetettiin myöhemmin Auschwitziin, ja vaikka hän selvisi sieltä, hän kuoli Dachaun keskitysleirillä vuonna 1944. Kun Theresienstadt vapautettiin vuonna 1945, Herz-Sommer palasi Prahaan. Vuonna 1949 Herz-Sommer muutti sukunsa luo Israeliin. Hän asui siellä ja toimi musiikinopettajana Jerusalemissa, kunnes muutti sellistipoikansa kanssa Lontooseen vuonna 1986. Vuonna 2010 BBC Four näytti ohjelman Herz-Sommerin elämää kunnioittaakseen. Herz-Sommer nimesi optimisminsa pitkäikäisyytensä salaisuudeksi. ==Lähteet== ==Aiheesta muualla== * Luokka:Tšekkiläiset pianistit Luokka:Tšekkiläiset kirjailijat Luokka:Holokaustista selviytyneet Luokka:Vuonna 1903 syntyneet Luokka:Vuonna 2014 kuolleet Luokka:Yli 110-vuotiaiksi eläneet tšekkiläiset
Albert Bourlon

Albert Bourlon (23. marraskuuta 1916 Sancergues – 16. lokakuuta 2013) oli ranskalainen maantiepyöräilijä. Hän voitti vuonna 1947 Ranskan ympäriajon 14. etapin. Hän irrottautui muista lähes heti ja ajoi soolona 253 kilometriä – pisimmän matkan Ranskan ympäriajon sodan jälkeisessä historiassa. Vuonna 1947 Bourlon myös voitti Pariisi–Bourges'n. ==Lähteet== Luokka:Ranskalaiset maantiepyöräilijät Luokka:Vuonna 1916 syntyneet Luokka:Vuonna 2013 kuolleet
Paola (Belgian kuningatar)

Paola Ruffo di Calabria (s. 11. syyskuuta 1937 Toscana, Italia) on Belgian entisen kuninkaan Albert II:n puoliso. Kuningatar Paola syntyi Italian Toscanassa perheensä seitsemänneksi lapseksi. Hän meni naimisiin Albert II:n kanssa vuonna 1959 ja heillä on kolme lasta: kuningas Philippe, Astrid ja Laurent. == Kunnianosoitukset == * Italian tasavallan ansioritarikunta (Italia, 1998) * Elefanttiritarikunta (Tanska, 1995) * Marianmaan ristin ritarikunta (Viro, 2008) * Vytautas Suuren ritarikunta (Liettua, 2006) * Kristuksen veljeskunta (Portugali, 1999) * Kaarle III:n ritarikunta (Espanja, 1994) == Lähteet == == Aiheesta muualla == Luokka:Belgian kuninkaalliset Luokka:Kuningataräidit Luokka:Vuonna 1937 syntyneet Luokka:Elävät henkilöt
Gerrymanderointi

Gerrymanderointi () tarkoittaa vaalipiirien rajojen tai vaalipiirijaon muokkausta vallassa olevan puolueen hyödyksi. Yleensä menettelyn logiikkana on rajata vaalipiirit siten, että suosittavan puolueen äänestäjiksi oletettuja väestöryhmiä kasataan riittävä määrä samaan vaalipiirin toisistaan etäällä olevilta alueilta ja kilpailevien puolueiden potentiaaliset kannattajat hajotetaan usean vaalipiirin alueelle siten, että he eivät missään ole enemmistönä. == Käsitteen synty == Käsite syntyi Yhdysvalloissa vuonna 1811, kun Massachusettsin osavaltion kuvernööri Elbridge Gerry allekirjoitti lain demokraattien kannatuksen lisäämiseksi. Lailla luodun uuden vaalipiirin sanottiin muistuttaneen kartalla salamanteria (), mikä provosoi bostonilaisen sanomalehden toimittajan kutsumaan sitä nimellä gerrymander. == Kritiikki == Vaalipiirisuunnittelua pidetään kyseenalaisena, varsinkin jos se johtaa maantieteellisesti tai demografisesti epäluonnollisten vaalipiirien ja äänestysalueiden luomiseen. Onnistunut vaalipiirisuunnittelu todennäköisesti johtaa kansalaisten äänestysinnon alenemiseen, sillä se vähentää todennäköisyyttä, että oppositiossa olevat ryhmät menestyisivät vaaleissa. == Yhteys eri vaalitapoihin == Gerrymanderointia esiintyy todennäköisimmin enemmistövaalitapaa käyttävissä maissa, joissa vaalipiirien rajoja on säännöllisesti korjailtava, jotta niiden suhteellinen asukasluku pysyisi samana. Ilmiötä esiintyy varsinkin, jos vallassa oleva puolue pääsee suvereenisti päättämään muutoksista. Joissain enemmistövaalitapaa käyttävissä maissa on vaalipiirisuunnittelun estämiseksi annettu vaalipiirien rajoista päättäminen puolueista riippumattomille elimille. Suhteellista vaalitapaa käyttävissä maissa ilmiö on melko tuntematon, sillä varsinkin suuremmissa usean edustajan vaalipiireissä sillä saavutettava hyöty olisi vähäinen. == Esimerkkejä == California District 38 2004.png|Tietokoneohjelmalla suunniteltu kalifornialainen edustajainhuoneen vaalipiiri vuodelta 2004. Piirijaon oli tarkoitus varmistaa paikallisen demokraattiedustaja Grace Flores Napolitanon läpimeno. IL04 109.gif|Illinois’n kongressivaalien neljäs vaalipiiri. Alue on luotu siten että asukkaista 74,5 % on latinalaisamerikkalaisia. Vaalipiiri on yhtenäinen ja osia yhdistää ohut kaista Interstate 294:n varrella. ==Lähteet== Luokka:Vaalit Luokka:Poliittiset käsitteet
Veden peili

Veden peili on vuonna 2012 ensi-iltansa saanut Rax Rinnekankaan ohjaama suomalainen elokuva. Pääosassa nähdään Hannu-Pekka Björkman. == Rooleissa == == Vastaanotto == Demarin kriitikko Rane Aunimo antoi elokuvalle yhden tähden. Hänen mielestään elokuva on teennäinen ja ”töksähtelevissä kuvajaisissaan traagisen latteaa viisastelua”.http://www.demari.fi/kulttuuri/elokuva/8233-veden- peili-2012-suomalaisen-elokuvan-outolintu-rax-rinnekangas-ja-synkka- yksinpuhelu Myös Ilta-Sanomien kriitikko Tarmo Poussu antoi elokuvalle yhden tähden. Hän aloitti arvostelunsa siteeraamalla elokuvan lehdistömateriaalia: ”Hannu-Pekka Björkman tulkitsee järisyttävästi Venetsiaan saapuvaa miestä Rax Rinnekankaan elokuvassa, jossa ihmisen minuus etsii itseään sisäisen tragedian varjoissa ja valoissa” ja jatkoi: ”Jos pystyit lukemaan edellisen lauseen vakavalla naamalla, saatat lämmetä Veden peili -elokuvalle, jonka lehdistömateriaalista se on lainattu. Mikäli mainoslause on mielestäsi mahtipontinen ja tekosyvällinen, voit olla varma, että sitä on myös itse elokuva.”http://www.iltasanomat.fi/elokuvat/art-1288509049204.html Positiivisemmin elokuvaan suhtautui Episodin päätoimittaja Jouni Vikman, joka antoi sille neljä tähteä. Hän huomautti, että elokuvan verkkainen leikkaustyyli ei välttämättä miellytä kaikkia: ”Jos taas on kiinnostunut siitä miten näennäisesti toisistaan irrallinen kuvamaailma ja kertojaääni luovat uusia assosiaatioita, on Veden peili mainio tapa haastaa − ja palkita – itseään.”http://www.episodi.fi/elokuvat/veden-peili/ Myös Iltalehden kriitikko Tuomas Riskala antoi elokuvalle positiivisen kolmen tähden arvion: ”Epätasainen visio toimii kuin mielen abstraktio, jonka kaikki palaset eivät ikinä kohtaa, mutta joka pitää silti otteessaan.”http://www.iltalehti.fi/leffat/201210180143854_la.shtml == Lähteet == *Suomen Elokuvasäätiö ===Viitteet=== Luokka:Vuoden 2012 suomalaiset elokuvat Luokka:Suomalaiset draamaelokuvat Luokka:Rax Rinnekankaan ohjaamat elokuvat
Ella ja kaverit (elokuva)

Ella ja kaverit on 2012 ensi-iltansa saanut suomalainen elokuva. Ohjauksesta vastaa Taneli Mustonen, käsikirjoituksesta Aleksi Hyvärinen ja Timo Parvela. Elokuvan teatteriensi-ilta oli 28. joulukuuta 2012.Episodi: Suosittu Ella- lastenkirja siirtyy valkokankaalle Se perustuu vuonna 2008 julkaistuun kirjaan Ella ja Äf Yksi. == Rooleissa == == Lähteet == * Suomen Elokuvasäätiö === Viitteet === == Aiheesta muualla == * Elokuvaa Ella ja kaverit kuvataan Espoossa Luokka:Suomalaiset lastenelokuvat Luokka:Vuoden 2012 suomalaiset elokuvat Luokka:Taneli Mustosen ohjaamat elokuvat
Milva

Maria Ilva Biolcati, eli Milva (17. heinäkuuta 1939 Goro, Italia – 23. huhtikuuta 2021 Milano, Italia) oli italialainen laulaja ja näyttelijä.Milva repubblica Vocidivine.altervista.org Viitattu 11.2.2012 Hän tunnettiin myös nimillä La Rossa (it. punainen) hänen hiustensä väristä johtuen ja Goron pantteri hänen synnyinkaupungistaan johtuen.The Panther of Goro musicstack.com Viitattu 11.2.2012 ==Ura== Milvan ura alkoi 1950-luvun lopulla, kun hän osallistui yleisradio Rain musiikkikilpailuun voittaen sen. Vuonna 1960 hän levytti Édith Piafin kappaleen Milord. Milva lauloikin monia Piafin kappaleita. Vuonna 1962 Milva lauloi Piafin ohjelmistoja Pariisin Olympia- teatterissa. Teatterinjohtaja Giorgio Strehler ”löysi” Milvan vuonna 1965 ja halusi tämän oman teatterinsa ohjelmistoon esiintymään. Milva oli hyvin eklektinen laulaja, koska hän yhdisteli pop- ja oopperamusiikkia. Milva esiintyi monissa 1960-luvun italialaisissa elokuvissa. Milva lauloi muun muassa Astor Piazzollan tangoja. Milva on lauloi myös saksaksi ja oli hyvin suosittu saksankielisissä maissa. Hän esitti muun muassa monia Weill/Brecht- lauluja, kuten ”Tango Balladea”, ”Mackie Messeriä”, ”Surabaya Johnnyä” ja ”Matrosen Tangoa”. Hän teki yhteistyötä muun muassa Ennio Morriconen vuonna 1965, Francis Lain vuonna 1973, Mikis Theodorakiksen vuonna 1978, Enzo Jannaccin vuonna 1980 ja Franco Battiaton kanssa vuosina 1982 ja 1986.Milva at Billboard Billboard.com Viitattu 11.2.2012 Milva ilmoitti vuonna 2010 lopettavan uransa. Hän oli aiemmin samana vuonna kertonut, että terveysongelmat estävät häntä esiintymästä. Milva kuoli Milanossa huhtikuussa 2021. == Valikoitu diskografia== *1961 14 successi di Milva *1969 Milva singt Tangos deutsch und italienisch *1970 Canzoni di Edith Piaf *1981 Ich hab' keine Angst *1981 Moi, Je n'ai pas peur *1982 Das Konzert *1983 Die sieben Todsünden der Kleinbürger *1987 Milva canta della giapponesi *1988 Unterwegs nach Morgen *1989 Das Beste Milva Live *1990 The Threepenny Opera *1997 Mia bella Napoli *2001 La chanson française *2004 Milva canta Merini *2007 In territorio nemicoMilvan diskografia Denis.schwartz.pagesperso-orange.fr Viitattu 11.2.2012 Weill: The Threepenny Opera / Mauceri, Lemper, Kollo, Milva ==Lähteet== == Aiheesta muualla == *Kotisivut *Diskografia Luokka:Italialaiset laulajat Luokka:Italialaiset näyttelijät Luokka:Vuonna 1939 syntyneet Luokka:Vuonna 2021 kuolleet
Nepalinvenuksenkenkä

Nepalinvenuksenkenkä (Paphiopedilum insigne) on itäaasialainen venuksenkenkiin kuuluva kämmekkälaji. ==Historia== Nepalinvenuksenkengän kuvasi John Lindley vuonna 1821 julkaisussa Collectanea Botanica ja sen siirsi nykyiseen sukuun Ernst Hugo Heinrich Pfitzer vuonna 1886 julkaisussa Morphologische Studien uber die Orchideenbluthe. ==Kuvaus== Nepalinvenuksenkenkä on keskikokoinen venuksenkenkä. Jopa 32 cm pitkiä ja 3 cm leveitä lehtiä on viidestä kuuteen kappaletta. Väritys on päältä vihreä, alta tyvestä violettipilkullinen. Kukkavana on jopa 25 cm pitkä, väriltään vihreä, lyhyen ja pehmeän violetin nukan peittämä. Kukkavanan kärkeen kehittyy yksi kukka, joka on 7-12 cm leveä ja väritykseltään hyvin vaihteleva. Laji kukkii lokakuusta tammikuuhun. ==Elinympäristö== Nepalinvenuksenkenkä kasvaa kevyessä varjossa kalkkipitoisilla kallioniemekkeillä vesiputousten lähistöllä 1000-1500 metrin korkeudella. Lajin luontainen levinneisyysalue sijoittuu Itä-Intiaan Bhutanin ja Bangladeshin väliin jäävälle alueelle. Alueen lämpötila vaihtelee 11 ja 22 celsiusasteen välillä. Ilmasto on talvisin kuiva, kesäisin kostea. == Lähteet == Luokka:Venuksenkengät Luokka:Uhanalaiset kasvit
Likainen enkeli

Likainen enkeli on ruotsalaisen kirjailijan Henning Mankellin vuonna 2011 julkaistu romaani. Se kertoo ruotsalaisesta köyhistä oloista lähteneestä nuoresta naisesta, joka pestauduttuaan kokiksi Australiaan matkalla olevaan alukseen päätyy asumaan Maputoon Mosambikiin. Hänestä tulee paikallisen menestyvän bordellin omistaja. Kirja perustuu osittain tositapahtumiin. Siirtomaahallinnon arkistoista löytyneiden tietojen perusteella Maputossa on ollut 1800- ja 1900-lukujen vaihteessa oikeasti bordelli, joka maksoi runsaasti veroja ja jonka omistaja oli ruotsalainen nainen. Naisesta ei tiedetä juuri mitään; Mankellin romaani on kirjailijan keksimä kertomus siitä, minkälainen naisen elämäntarina olisi saattanut olla. ==Aiheesta muualla== *Kirjan esittely Nenä kirjassa -sivustolla *Kirjan arvostelu Aamulehdessä == Lähteet == Luokka:Vuoden 2011 kirjat Luokka: Henning Mankellin teokset
Mariusz Musial

Mariusz Konrad Musial (s. 1. tammikuuta 1978 Jelenia Góra, Puola) on norjalainen rattikelkkailija ja yleisurheilija. Hän edusti rattikelkkailussa seuratasolla Lillehammer Bob- og Akeklubbia. Musial yleisurheili nuorena ja muun muassa juoksi 100 metriä 10,85 sekunnissa vuonna 1998. Hän kilpaili rattikelkkailussa Salt Lake Cityn olympialaisissa 2002, joissa Musialin edustama Norjan nelikkojoukkue joutui hylätyksi toisen laskun jälkeen. == Lähteet == Luokka:Norjalaiset rattikelkkailijat Luokka:Norjalaiset pikajuoksijat Luokka:Vuonna 1978 syntyneet Luokka:Elävät henkilöt
Kuukalat

Kuukalat (Monodactylidae) on ahvenkaloihin kuuluva heimo. Heimon lajeja tavataan Atlantista ja indopasifiselta merialueelta. == Taksonomia == Varhaisimmat kuukalojen heimoon kuuluvain kalojen fossiilit on ajoitettu alatertiäärikaudelle. Nykyään eläviä sukuja on 2, ja niissä on yhteensä 5 tai 6 lajia. Lajit ovat kuukala (Monodactylus argenteus), juovakuukala (Monodactylus sebae), Monodactylus falciformis, Monodactylus kottelati, Schuettea scalaripinnis ja Schuettea woodwardi. Toisinaan Schuettea-suvun lajit katsotaan kuuluvaksi omaan heimoonsa. == Anatomia == Kuukalalajit kasvavat suurimmillaan noin 25 cm:n pituisiksi. Ruumis on ovaalinmuotoinen ja litteä sekä eräillä lajeilla pituuttaan korkeampi. Selkä- ja peräevät ovat pitkät, ja muutama evien etuosan ruodoista ovat pidentyneet. Aikuisilla kaloilla ei ole rintaeviä ollenkaan tai ne ovat surkastuneet piikeiksi, nuorilla kaloilla on sen sijaan täysin kehittyneet rintaevät. Lajien silmät ovat melko kookkaat ja suu pieni. Väritykseltään kuukalat ovat hopeanharmaita, ja niiden ruumiissa on usein tummempia pystyraitoja. == Levinneisyys ja elintavat == Kuukaloja tavataan pääasiassa indopasifisella merialueella Afrikan itärannikolta Australiaan ulottuvalta alueelta, mutta myös Länsi- Afrikan rannikolta. Ne ovat pääosin mereisiä, mutta erityisesti Monodactylus- suvun lajeja tavataan murtovesistä ja toisinaan myös makeavetisistä joista. Kalat liikkuvat usein parvissa matalissa vesissä mangrovea kasvavilla alueilla, koralliriutoilla ja laguuneissa. Niiden ravintoa ovat pienet kalat ja selkärangattomat eläimet. Heimon lajeista kuukalaa ja juovakuukalaa pidetään usein makean veden akvaarioissa. Paikoitellen Aasiassa kuukaloja kalastetaan myös ravinnoksi. == Lähteet == Luokka:Välskärikalat
Kurjet (täsmennyssivu)

Kurjet voi viitata: *Kurjet (Gruidae), lintuheimo. *Kurjet (Grus), kurkien heimoon kuuluva lintusuku. *Kurjet, venäläinen laulu. *Kurjet lentävät, neuvostoliittolainen elokuva vuodelta 1957. == Katso myös == * Kurki (täsmennyssivu) Luokka:Täsmennyssivut
Vasemmistoanarkismi

Vasemmistoanarkismi viittaa vasemmistolaiseen anarkismiin. Vasemmistoanarkistien tavoitteena on yhteiskunta, jossa yksityisomistus on korvattu yhteisomistuksella ja yhteiskunnasta puuttuvat hierarkkiset rakenteet. Termiä vasemmistoanarkismi käytetään joskus synonyyminä anarkososialismin, vasemmistolibertarismin ja sosiaalisen anarkismin kanssa. Vasemmistoanarkistit ovat osallistuneet näkyvästi globalisaation vastaisiin mielenosoituksiin. Syndikalisti Ulrike Heider jakaa anarkismin vasemmistoanarkismiin, oikeistoanarkaismiin (anarkokapitalismiin) ja vihreään anarkismiin. Muun muassa Bryan Caplan ja Murray Bookchin ovat voimakkaasti kritisoineet Heiderin luokittelua. Luokka:Sosiaalinen anarkismi
The Maiden Heist

The Maiden Heist on vuonna 2009 kuvattu rikoskomedia. Elokuvan pääosia esittävät Christopher Walken, Morgan Freeman, William H. Macy, Marcia Gay Harden ja Breckin Meyer. Elokuvan on ohjannut Peter Hewitt. Elokuva julkaistiin suoraan videolle. == Aiheesta muualla == * * * Luokka:Yhdysvaltalaiset komediaelokuvat Luokka:Yhdysvaltalaiset rikoselokuvat Luokka:Vuoden 2009 yhdysvaltalaiset elokuvat Luokka:Peter Hewittin ohjaamat elokuvat
International Food Policy Research Institute

International Food Policy Research Institute (IFPRI) on vuonna 1975 perustettu kansainvälinen tutkimusinstituutti, jonka pyrkimyksenä on vähentää köyhyyttä, nälkää ja aliravitsemusta kehitysmaissa. IFPRI on maailman johtavia tutkimusinstituutteja maatalousekonomian ja kehitystaloustieteen saralla. Instituutin pääkonttori sijaitsee Washingtonissa, Yhdysvaltain pääkaupungissa. Lisäksi IFPRI:lla on toimistoja 12:ssa maassa: Bangladeshissa, Egyptissä, Etiopiassa, Ghanassa, Ruandassa, Senegalissa, Intiassa, Kiinassa, Malawissa, Nigeriassa, Pakistanissa ja Ugandassa. IFPRI kuuluu Consultative Group on International Agricultural Research (CGIAR) - kattojärjestöön, johon kuuluu yhteensä 15 maatalouteen ja ruokaturvaan keskittyvää tutkimuskeskusta. Vuodesta 2019 pääjohtajana on toiminut Johan Swinnen. Aiempia pääjohtajia ovat Shenggen Fan (2009-2019), Joachim von Braun (2002–2009), Per Pinstrup-Andersen (1992–2002), Just Faaland (1990–1992), John W. Mellor (1977–1990) ja Dale E. Hathaway (1975–1977). IFPRI:lla on neljä tutkimusjaostoa: Development Strategy and Governance , Environment and Production Technology , Markets, Trade, and Institutions ja Poverty, Health, and Nutrition . Instituutin tämänhetkinen tutkimusstrategia painottuu viidelle osa-alueelle: * Ruokatuotannon turvaaminen ja vahvistaminen ilmastonmuutosta silmällä pitäen * Terveellisten ruokavalioiden edistäminen * Inklusiivisten markkinajärjestelmien ja ruokateollisuuden kehittäminen * Maatalous- ja maaseututalouksien muutos * Instituutioiden ja hallinnon parantaminen. IFPRI julkaisee kirjoja, keskustelupapereita, uutiskirjeitä ynnä muuta tutkimusmateriaalia. Instituutti tuottaa myös kvantitatiivisia tutkimusaineistoja, jotka ovat vapaasti ladattavissa IFPRI:n sivuilta. IFPRI on ollut mukana julkaisemassa vuosittain ilmestyvää Globaalin nälkäindeksi -raporttia (Global Hunger Index) , joka perustuu moniulotteiseen tilastolliseen menetelmään ja jolla kuvataan valtioiden nälkätilannetta. Muita merkittäviä vuosittain julkaistavia raportteja ovat ruokaturvatilanteeseen keskittyvä Global Food Policy Report (vuodesta 2011) sekä ali- ja yliravitsemukseen painottuva Global Nutrition Report (vuodesta 2014) . == Lähteet == luokka:Maatalouspolitiikka Luokka:Tutkimuslaitokset
Maggie Barnes

Maggie Pauline Barnes (o.s. Hinnant; 6. maaliskuuta 1882 – 19. tammikuuta 1998) oli yhdysvaltalainen nainen. Hän asui Pohjois-Carolinassa. Hän oli entisen orjan tytär ja meni vartuttuaan naimisiin torpparin kanssa. Hän kuoli 115 vuoden ja 319 vuorokauden iässä jalkatulehduksen aiheuttamiin komplikaatioihin. Barnes on maailman 50 vanhimman ihmisen listalla sijalla 28. Luokka:Yli 110-vuotiaiksi eläneet yhdysvaltalaiset Luokka:Vuonna 1882 syntyneet Luokka:Vuonna 1998 kuolleet
Troy Seals

Troy Seals (s. 16. marraskuuta 1938) on yhdysvaltalainen muusikko. Hän on kotoisin Kentuckysta. Hänet tunnetaan parhaiten countrymusiikin lauluntekijänä, mutta hän toimi myös laulajana sekä kitaristina ja julkaisi 1970-luvulla kaksi sooloalbumia. Hänen suosittuihin sävellyksiinsä lukeutuvat "Rattle the Windows" (Shenandoah), "I Won't Need You Anymore (Always & Forever)" (Randy Travis), "Don't Take It Away" (Conway Twitty), "From Seven Till Ten" (Conway Twitty ja Loretta Lynn), "Two Old Cats Like Us" (Hank Williams, Jr.), "Pieces of My Life" (Elvis Presley) ja "Boogie Woogie Country Man" (Jerry Lee Lewis).AllMusic: Troy Seals Seals oli ASCAP:n vuoden 1986 countrylauluntekijä, ja hänet otettiin Nashville Songwriters Hall of Fameen vuonna 1988.Nashville Songwriters Hall of Fame: Troy Seals == Sooloalbumit == * Presenting Troy Seals (Atlantic Records, 1973) * Troy Seals (CBS Records, 1976)AllMusic: Troy Seals – Discography == Lähteet == Luokka:Yhdysvaltalaiset lauluntekijät Luokka:Yhdysvaltalaiset countrymuusikot Luokka:Vuonna 1938 syntyneet Luokka:Elävät henkilöt
Buddhalaisuuden kritiikki

Buddhalaisuuden kritiikki tarkoittaa buddhalaisuuden arvostelua uskontokriittisistä syistä, buddhalaisten omaa tai muiden uskontojen jäsenien esittämää arvostelua. == Arvostelun kohteita == Ateistiset tai humanistiset uskontokriitikot ovat arvostelleet buddhalaisuutta siitä, että myös tähän uskontoon voi kuulua sokea usko ja sekulaarin etiikan hylkääminen. Arvostelijat ovat huomauttaneet, että Japanin keisarikunnan buddhalaiset tukivat maan sotaisaa ulkopolitiikkaaZen at War (2nd ed.) by Brian Daizen Victoria / Rowman and Littlefield 2006, ISBN 0-7425-3926-1 ja että jotkut buddhalaiset tavoittelevat buddhalaista valtiotaJerryson, Michael and Mark Juergensmyer (2010). Buddhist Warfare, ch. 1, "Introduction." On myös esitetty, että buddhalainen Tiibet on aina ollut feodaaliyhteiskunta maaorjineen * * * * *Friendly Feudalism - The Tibet Myth Eräs näkökohta on, että buddhalaisten nunnien elämässä on enemmän rajoituksia kuin miespuolisten munkkien elämässä. *Keyes, Charles F. "Mother or Mistress but Never a Monk: Buddhist Notions of Female Gender in Rural Thailand", American Ethnologist, Vol. 11, No. 2 (May, 1984), s. 223-241. * *Lucinda Joy Peach (2001), "Buddhism and Human Rights in the Thai Sex Trade", in Religious Fundamentalisms and the Human Rights of Women, Courtney W. Howland (Ed)., Palgrave Macmillan, s. 219. *Janell Mills (2000), "Militarisim, civil war and women's status: a Burma case study", in Women in Asia: tradition, modernity, and globalisation, Louise P. Edwards (Ed.), University of Michigan Press, s. 269. * ==Lähteet== == Aiheesta muualla == * Buddhalaisuuden ongelmat. Kritiikki luokka:Uskontokritiikki
Regehr

Regehr on muun muassa seuraavien kanadalaisten henkilöiden sukunimi: * Duncan Regehr (s. 1952), käsikirjoittaja ja näyttelijä * Richie Regehr (s. 1983), jääkiekkoilija * Robyn Regehr (s. 1980), jääkiekkoilija